**STREET FESTIVAL 2025 | Σύλλογος «Ορίζοντας»**

Χανιά | 31 Ιουλίου – 4 Αυγούστου 2025

Ο Σύλλογος Εθελοντικής Προσφοράς και Στήριξης "Ορίζοντας", σε συνεργασία με τον Δήμο Χανίων και το Δημοτικό Λιμενικό Ταμείο Χανίων, διοργανώνουν το καθιερωμένο STREET FESTIVAL, μια μεγάλη γιορτή εθελοντισμού, δημιουργικής έκφρασης και κοινωνικής συμμετοχής.

**ΠΡΟΓΡΑΜΜΑ ΔΡΑΣΕΩΝ**

Πέμπτη 31 Ιουλίου

**Νήματα Αγάπης | 10:30–12:30**

Δημιουργικό εργαστήρι με τα παιδιά του ΚΗΦΑΠ «Μεγαλόχαρη»

Πολυχώρος Δράσεων «Ορίζοντα» (Τσουδερών 38Α)

Μια ξεχωριστή συνάντηση δημιουργίας, έκφρασης και σύνδεσης!

Στο εργαστήριο «Νήματα Αγάπης», τα παιδιά θα κατασκευάσουν κούκλες από ανακυκλώσιμα υλικά, δίνοντας μορφή στη φαντασία και στα συναισθήματά τους. Μέσα από τη διαδικασία της χειροτεχνίας, δίνεται έμφαση: στη λεπτή κινητικότητα, στη δημιουργικότητα, στην εκφραστικότητα και κυρίως στην αλληλεπίδραση με τα παιδιά της "Μεγαλόχαρης". Μια δράση με αληθινό νόημα, που ενώνει τα παιδιά μέσα από την τέχνη και προάγει την ισότιμη συμμετοχή και τη συνεργασία.

Συντονιστές:

* Γιάννης Δρακάκης, Εκπαιδευτικός Α' Βάθμιας
* Ρούλα Δρακάκη, Κοινωνική Λειτουργός Συλλόγου "Ορίζοντα"
* Νεκτάριος Ξανθουδάκης, Εκπαιδευτικός Β' Βάθμιας

Βοηθός Συντονισμού:

* Τζωρτζίνα Κουκλάκη, Κοινωνιολόγος Συλλόγου "Ορίζοντα"

Η συμμετοχή είναι δωρεάν - Δηλώσεις συμμετοχής στο τηλέφωνο 28210 79650 ή στο email orizondascha@gmail.com

**Cocktail Party|20:30**

Πεζόδρομος Τσουδερών

Ανοίγουμε το Street Festival 2025 με ρυθμό και καλοκαιρινή διάθεση. Ο DJ Haris Pantelakis στις μουσικές επιλογές και το Dash 'n' Drops στα cocktails. Ένα πάρτι γεμάτο μουσική, χορό και δροσερές εκπλήξεις!

Κρατάμε τις στιγμές ζωντανές με πλάνα από το Social Bouquet.

Παρασκευή 1 Αυγούστου

**Συμφορά! Πού πήγαν οι οθόνες; | 11:00–12:00**

Διαδραστικό εργαστήρι από το Κέντρο Πρόληψης Π.Ε. Χανίων – ΕΟΠΑΕ

Πολυχώρος Δράσεων «Ορίζοντα» (Τσουδερών 38Α)

Ένα διαδραστικό εργαστήρι για παιδιά 5–7 ετών και τους κηδεμόνες τους. Οι οθόνες μπήκαν νωρίς στον κόσμο των παιδιών. Ώρα να τις γνωρίσουμε...σωστά! Μέσα από παραμύθι, βιωματικά παιχνίδια και δημιουργικές δραστηριότητες, οι μικροί μας φίλοι και οι κηδεμόνες τους ευαισθητοποιούνται γύρω από τη σωστή χρήση της τεχνολογίας.

Συντονίστριες:

* Αλεξάνδρα Τερεζάκη, Κοινωνιολόγος MSc – Υπεύθυνη Κέντρου Πρόληψης Π.Ε. Χανίων
* Ιωάννα Νυσταζάκη, Κοινωνική Λειτουργός – Κέντρο Πρόληψης Π.Ε. Χανίων

Βοηθός Συντονισμού:

* Μαρία Κονίδη, Κοινωνιολόγος Συλλόγου "Ορίζοντα"

Δημιουργούμε μαζί, γιατί κάθε δράση με φροντίδα...ανοίγει δρόμο για κάτι όμορφο!

Η συμμετοχή είναι δωρεάν (θα τηρηθεί σειρά προτεραιότητας) - Δηλώσεις συμμετοχής στα τηλέφωνα: 28210 28166 | 28210 51214

Δευτέρα 4 Αυγούστου

Πλατεία Κατεχάκη

**ΚΟΙΝΩΝΙΑ ΣΕ ΔΡΑΣΗ|19:30–23:30**

Η «Κοινωνία σε Δράση» παίρνει σχήμα και φωνή στην πλατεία Κατεχάκη. Κοινωνικοί φορείς, ομάδες, εθελοντικά σωματεία και δομές της πόλης παρουσιάζουν το έργο και τις δράσεις τους με:

* ενημερωτικά περίπτερα
* διαδραστικές μικρο-δράσεις
* εκθέσεις δημιουργιών και υλικού

Στόχος: η προβολή του πολύτιμου έργου της κοινωνίας των πολιτών, η ανάδειξη του εθελοντισμού ως στάση ζωής και η ενίσχυση της δικτύωσης και της συνεργασίας.

Συμμετέχουν:

Chaniartoon – International Comic & Animation Festival, CUYO (Αστικό Παρατηρητήριο Νέων Χανίων), ΔΕΔΙΣΑ Α.Ε. ΟΤΑ, Ελληνικός Ερυθρός Σταυρός – Περιφ. Τμήμα Χανίων, Κέντρο Ημέρας Alzheimer Χανίων, Κέντρο Πρόληψης Π.Ε. Χανίων – ΕΟΠΑΕ, ΚΗΦΑΑμεΑ, ΚΗΦΑΠ «Μεγαλόχαρη», Make-A-Wish Ελλάδος, Ξενώνας Φιλοξενίας Γυναικών Δήμου Χανίων, Πολιτιστικός & Αθλητικός Σύλλογος «Κύτταρο Χαλέπας», Σύλλογος "Ορίζοντας", Σύλλογος Asperger Χανίων, Σύλλογος Εθελοντών Αιμοδοτών «Άγιος Ιωάννης», Συνάνθρωπος, Συσσίτια Σπλάντζιας, Φιλοζωικός Σύλλογος «Η Προστασία των Ζώων».

**LIVE PARTY | 20:30 - 23:30**

Το STREET FESTIVAL φτάνει στην κορύφωσή του με ένα αξέχαστο Live Party!

Ξεκινάμε δυναμικά με DJ set από το RAT fm και τους Χρήστο Καμισάκη, Ορέστη Μπάλι και Στάθη Κουτάτζη. Ακολουθεί ο Μάνος Μαλαξιανάκης με το συγκρότημά του – σε μια βραδιά γεμάτη ένταση, μουσική και συναίσθημα.

Παγωμένοι καφέδες από το Coffee Bliss, Burgers από τις “Γειτόνισσες” Χαλέπας, Ποτά και Κοκτέιλ από το Dash 'n' Drops.

Κρατάμε τις στιγμές ζωντανές με πλάνα από το Social Bouquet.

Ελεύθερη είσοδος.

Το Street Festival του “Ορίζοντα” είναι μια ανοιχτή πρόσκληση για όλους: να συμμετέχουμε, να γνωριστούμε, να εκφραστούμε και να ενισχύσουμε τη δυναμική της κοινωνίας των πολιτών. Ελάτε να γίνουμε όλοι μέρος μιας κοινωνίας που συμμετέχει, δημιουργεί και στηρίζει!